Üllés Nagyközségi Önkormányzat Polgármesterének

 a Képviselőtestület feladat- és hatáskörében hozott

17/2020. (XI.11.) önkormányzati rendelete

**a fák és fás szárú növények védelméről**

Magyarország Alaptörvénye 32. cikk (2) bekezdésében meghatározottak szerint, a környezet védelmének általános szabályairól szóló 1995. évi LIII. törvény 48. § (2) bekezdésében kapott felhatalmazás alapján, a környezet védelmének általános szabályairól szóló 1995. évi LIII. törvény 46. § (1) bekezdés c) pontjában, valamint Magyarország Alaptörvénye 32. cikk (1) bekezdés a) pontjában meghatározott feladatkörében eljárva a környezet védelmének általános szabályairól szóló 1995. évi LIII. törvény 48.§ (3) bekezdésében biztosított véleményezési jogkörben eljárva a Csongrád-Csanád Megyei Kormányhivatal (környezetvédelmi és természetvédelmi hatóság) véleményének kikérésével, a katasztrófavédelemről szóló 2011. évi CXXVII. törvény 46. § (4) bekezdésében biztosított feladat- és hatáskörében Üllés Nagyközségi Önkormányzat Polgármestere az alábbiakat rendeli el:

**A rendelet célja, hatálya**

**1. §** E rendelet célja a fás szárú növények rongálásának, értéke csökkenésének és pusztításának megakadályozása, egyes zöldterületi és zöldfelületi területeken a növényállomány indokolatlan megszűnésének, károsodásának megelőzése, elhárítása és a bekövetkezett károsodás csökkentése, valamin az indokoltan megszűnő zöldterület, zöldfelület növényállományának pótlásáról való gondoskodás.

(1) A rendelet hatálya - a (2)-(3) bekezdésben foglalt kivétellel - kiterjed Üllés közigazgatási területén lévő fákra és fás szárú növényekre.

(2) Nem terjed ki a rendelet hatálya a külön törvény hatálya alá tartozó fákra és fás szárú növényekre, valamint a gyümölcsfákra, továbbá a magántulajdonban álló területen lévő cserjékre.

(3) Nem terjed ki a rendelet hatálya az európai közösségi jelentőségű természetvédelmi rendeltetésű területekről szóló 275/2004. (X. 8.) Korm. rendelet és az európai közösségi jelentőségű természetvédelmi rendeltetésű területekkel érintett földrészletekről szóló 14/2010. (V. 11.) KvVM rendelet által meghatározott Natura 2000 hálózat területére.

**Értelmező rendelkezések**

**2.§** E rendelet alkalmazásában:

a) előnevelt fa: minimum 3 cm törzsátmérőjű, kétszer iskolázott fa;

b) fás szárú növény pótlása: fa esetében a kivágásra kerülő fa törzsátmérőjének arányában

megállapított számú és törzsátmérőjű fa, cserje esetében a területi borítottság arányának megfelelő borítottságot 3 éven belül biztosító cserje telepítése;

c)fasor: meghatározott fajú és fajtájú, egy sorban lévő fák összessége, ahol a fák tőtávolsága nem nagyobb a fák kifejlett korában várható koronaátmérőjétől;

d)fatelepítés: örökzöld, lombos, előnevelt facsemetéknek a természetes növekedés feltételeit biztosító talajba történő ültetése;

e) fás szárú növény: a fa és a cserje;

f) gyümölcsfa: emberi fogyasztásra vagy egyéb hasznosításra kerülő gyümölcséért termesztett és gondozott fa;

g) inváziós fajú fás szárú növények: a fás szárú növények védelméről szóló 346/2008. (XII. 30.) Korm. rendelet 1. számú mellékletében meghatározott növények;

h) kertészeti szakvélemény: jogszabályban meghatározott jogosultsággal rendelkező szakértő

vagy szervezet, vagy szakirányú végzettséggel rendelkező személy által végzett, a fák korára, egészségi állapotára, térbeli elhelyezkedésére vonatkozó vizsgálaton alapuló szakértői javaslat a fa fenntartásával, megóvásával vagy kivágásával kapcsolatban;

i) kertészeti terv: környezetrendezés esetén a fakivágás indokoltságát alátámasztó terv, amely tartalmazza

1. a műszaki leírást,

2. meglévő állapot alaprajzát,

3. kivágni tervezett fás szárú növények adatait (fajta, méret, darabszám),

4. tervezett alaprajzot, burkolt és zöldfelületek, valamint a fás szárú növények helyének

megjelölésével,

5. telepítendő fás szárú növények jegyzékét fajta, méret és darabszám megjelöléssel.

j) kompenzáció: a kivágott fa természetbeni pótlását helyettesítő pénzbeli megváltás összege;

k) közterület: állami vagy önkormányzati tulajdonban álló, közhasználatra szolgáló földterület,

amelyet az ingatlan-nyilvántartás ekként tart nyilván;

1) magánterület: minden olyan ingatlan, amely e rendelet alkalmazásában nem minősül

közterületnek, kivéve

1. a kizárólag lakó- vagy üdülő rendeltetést tartalmazó ingatlanok területe,

2. a magánszemély tulajdonában lévő minden olyan ingatlan, amely nem üzleti célt szolgál;

m) törzsátmérő: a fatörzs egy méteres magasságban mért átmérője, centiméterben számolva;

n) törzskörméret: a fatörzs egy méteres magasságában mért kerülete centiméterben számolva;

o) ültetési időszak: a lombhullás és a rügyfakadás közötti időszak;

p) üzleti célt szolgáló ingatlan: olyan ingatlan, amit a magánszemély, vállalkozó vagy vállalkozás bevétel-, nyereség-, jövedelemszerzése érdekében használ, vagy ezzel kapcsolatosan költséget számol el;

q) vegetációs időszak: a rügyfakadás és a lombhullás közötti időszak.

**A fák védelme magánterületen**

**3. §** (1) Magánterületen lévő fát kivágni – a (3) - (4) bekezdésben foglalt kivétellel - csak jogerős fakivágási engedély alapján szabad. A fakivágás engedélyezése tárgyában a jegyző dönt. A fakivágás iránti kérelmet a 2. számú melléklet szerinti formanyomtatványon, vagy annak megfelelő tartalommal kell benyújtani.

(2) Fakivágást engedélyezni különösen építmény elhelyezése, veszélyhelyzet elhárítása vagy megelőzése érdekében, vagyonbiztonsági okból, környezetrendezés miatt vagy kertészeti szakvélemény által is igazolt okból lehet.

(3) Az élet- vagy balesetveszélyt jelentő fa kivágását – a veszélyhelyzet elhárítása érdekében - a tulajdonos vagy használó köteles elvégezni, azonban ezt haladéktalanul, de legkésőbb a fa kivágását követő 5 munkanapon belül a 3. számú melléklet szerinti formanyomtatványon, vagy annak megfelelő tartalommal köteles bejelenteni a jegyzőhöz. A bejelentésben a fakivágás indokoltságát kertészeti szakvéleménnyel, fényképfelvétellel vagy más hitelt érdemlő módon

igazolni kell. Az indokolatlan, vagy az utólag be nem jelentett fakivágás engedély nélküli fakivágásnak minősül.

(4) A kiszáradt fát a tulajdonos vagy használó köteles a kiszáradást követő év június 30-ig kivágni, azonban a kivágás megkezdése előtt legalább 30 nappal a 3. számú melléklet szerinti formanyomtatványon, vagy annak megfelelő tartalommal köteles ezt a jegyzőnek bejelenteni.

A jegyző a tervezett kivágás indokoltságáról helyszíni szemlén győződik meg. Az előzetes bejelentés nélkül végzett kivágás engedély nélküli fakivágásnak minősül. Amennyiben a kiszáradt fát a tulajdonos nem vágja ki, erre a jegyző kötelezheti.

(5) Jogszabállyal védetté nyilvánított vagy jogszabállyal megtartandónak minősített fát kivágni, kivágását engedélyezni csak abban az esetben lehet, ha a fa - állapota miatt - olyan veszélyhelyzetet okoz, amely a fa kivágása nélkül nem hárítható el, vagy ha a fa bármely okból életképtelenné vált és megtartása már nem lehetséges. A kérelem indokoltságát kertészeti szakvéleménnyel kell igazolni.

(6) A kivágott fa pótlásáról - a kivágás okától függetlenül - a 6-7.§-ban foglaltak szerint gondoskodni kell.

**4. §** (1) A fakivágási engedély iránti kérelemnek tartalmaznia kell, illetve a kérelem mellékleteként csatolni szükséges:

a) kérelmező nevét, lakóhelyét (székhelyét), tartózkodási helyét;

b) nem magánszemély kérelmező esetén az ügyintéző nevét és elérhetőségét;

c) az ingatlan címét, helyrajzi számát,

d) az ingatlan helyszínrajzát, amelyen be kell jelölni (sorszámozni) a kivágandó és a megmaradó fák helyét,

e) a kivágandó fák számát, faját, fajtáját, valamint azok egy méter magasságban mért

törzsátmérőjét, cserje esetében a négyzetméterben számított területi borítottság mértékét,

f) a kivágandó fákról készített fénykép(ek)et;

g) a kivágás indokát;

h) a fakivágás indokoltságát igazoló dokumentumokat (kertészeti szakvélemény, építési engedély vagy bejelentés megtétele, környezetrendezés esetén kertészeti terv, fénykép stb.);

i) amennyiben a kérelmező nem az ingatlan kizárólagos tulajdonosa, a fával rendelkezni jogosult(ak) közokiratba vagy teljes bizonyító erejű magánokiratba foglalt tulajdonosi hozzájárulását;

j) a fapótlás tervezett módjára vonatkozó nyilatkozatot, amely tartalmazza az ültetni tervezett fák számát, törzsátmérőjét, faját, a pótlás pontos helyét.

(2) A fakivágási engedély a jogerőre emelkedésétől számított 6 hónapig érvényes. Amennyiben az engedélyezett fakivágást az engedélyes az érvényesség idején belül nem végzi el, annak lejárta előtt, kérelemre, egy alkalommal, 3 hónapra meghosszabbítható.

(3) A fakivágás megtörténtét öt napon belül írásban be kell jelenteni az engedélyező hatósághoz.

**Fás szárú növények védelme közterületen**

**5. §** (1) Közterületen a fás szárú növények kivágásának engedélyezése iránti kérelem elbírálása során a fás szárú növények védelméről szóló kormányrendelet alapján kell eljárni.

(2) Közterületen kiszáradt fa kivágására e rendelet 3. § (4) bekezdését kell megfelelően alkalmazni.

(3) A közterületen kivágott fás szárú növény pótlására e rendelet szabályait kell alkalmazni.

**A fapótlás szabályai**

**6. §** (1) A kivágott fát a kérelmező köteles pótolni. A fapótlási kötelezettséget és annak mértékét, teljesítésének módját a jegyző a kérelemre indult eljárásban a kivágást engedélyező határozatban, a bejelentés alapján indult eljárásban a pótlási kötelezettséget elrendelő határozatban állapítja meg.

(2) A fasorban történő pótlás kivételével a fapótlás legalább 50%-ának az e rendelet 1. sz. mellékletében felsorolt, telepítésre javasolt fafajokból, vagy azok termesztett fajtáiból kell kikerülnie.

(3) Kivágott fa pótlása nem történhet inváziós fajú fás szárú növénnyel, kivéve a (4) bekezdésben meghatározott esetet.

(4) Ha a pótlás inváziós fás szárú növény kivételként meghatározott kertészeti változataival történik, az ingatlan tulajdonosa vagy használója köteles gondoskodni a fás szárú növény tovább terjedésének megakadályozása érdekében az újulat rendszeres eltávolításáról.

(5) Engedély nélküli vagy annak minősülő fakivágás esetén a pótlásra a fát kivágó személyt kell kötelezni. Amennyiben ez a személy nem ismert, a pótlásra az ingatlan használóját vagy kezelőjét, ennek hiányában a tulajdonost kell kötelezni.

(6) A fapótlás mértéke:

a) engedélyezett fakivágás esetén, ha a kivágásra

aa) építmény elhelyezése miatt kerül sor, a kivágott össztörzsátmérő 150 %-a;

ab) környezetrendezés miatt kerül sor, a kivágott össztörzsátmérő 100 %-a;

ac) a fa – kertészeti szakvélemény által igazolt – betegsége miatt, életet vagy vagyonbiztonságot veszélyeztető helyzet megszüntetése érdekében, vagy kiszáradás miatt kerül sor, a kivágott fa darabszáma;

ad) a fa - kertészeti szakvélemény által nem igazolt - kiszáradása miatt kerül sor, az

össztörzsátmérő 50%-a.

 b) engedély nélküli fakivágás esetén az össztörzsátmérő 300 %-a.

(7) Ha a kivágott fák száma és mérete nem állapítható meg, a rendelkezésre álló adatokból kikövetkeztethető egyedszámot és egyedenként 30 centiméteres törzsátmérőt kell vélelmezni.

(8) Amennyiben a szükséges mértéket meghaladó csonkolás következtében a fa a következő vegetációs időszak végéig nem hajt ki, e rendelet 3. § (4) bekezdését, valamint az engedély nélküli fakivágásra vonatkozó szabályait kell megfelelően alkalmazni.

(9) Kivágott fa pótlására nem szabad választani erősen allergén és igen erősen allergén fajokat.

**7.§** (1) Fapótlásnak csak az előnevelt facsemetéknek a természetes növekedés feltételeit biztosító talajba történő ültetése minősül. Nem fogadható el pótlásként a fa mobil eszközbe, konténerbe való telepítése.

(2) A fapótlást elsősorban a kivágással érintett ingatlan területén kell teljesíteni. Ha a pótlás a környezeti adottságok, beépítettség vagy egyéb ok miatt nem, vagy csak részben végezhető el, e célra közterület, vagy önkormányzati tulajdonban álló egyéb ingatlan is kijelölhető. Közterületi ingatlan kijelölése esetén elsősorban fasorba történő telepítést kell előírni.

(3) A pótlás akkor tekinthető teljesítettnek, ha a fa az ültetést követő második vegetációs időszak kezdetén is életképes, cserje esetében a területi borítottságot három éven belül biztosítja. Ennek hiányában a telepítést meg kell ismételni.

(4) A telepítést - az (5) bekezdésben foglalt kivétellel – a kivágást követő hat hónapon belül, ültetési időszakban kell elvégezni.

(5) Ha a kivágásra építési tevékenység miatt kerül sor, a pótlást az épület használatbavételi engedélye iránti kérelem benyújtásáig vagy a használatbavétel tudomásulvételére irányuló kérelem benyújtásáig, egyéb esetben az építési tevékenység befejezéséig kell elvégezni, kivéve, ha a pótlás a fakivágással érintett ingatlanon nem teljesíthető.

(6) A pótlási kötelezettség teljesítésére - a teljesítési határidő lejárta előtt benyújtott kérelemre – különös méltánylást érdemlő esetben egy alkalommal további hat hónap halasztás engedélyezhető.

(7) A pótlás megtörténtét a telepítéstől számított 5 napon belül írásban kell bejelenteni a jegyzőhöz.

(8) A telepítés megtörténtét és a (3) bekezdésben meghatározott pótlás teljesítését a helyszínen ellenőrizni kell.

**A kompenzáció szabályai**

**8. §** (1) Pénzbeli megváltás megfizetésére a kérelmező kivételesen, akkor kötelezhető, ha a kivágott fa pótlására sem a fakivágással érintett ingatlanon belül, sem közterületen nincs lehetőség, vagy a közterületen történő pótlás a kérelmezőnek aránytalan nehézséget okozna.

(2) A pénzbeli megváltás egységára 25.000,- Ft.

(3) A pénzbeli megváltás összege az egységár és a pótlásként elültetendő facsemeték számának szorzata.

(4) A kompenzáció összegét a határozat jogerőre emelkedését követő 30 napon belül az Önkormányzat Környezetvédelmi Alapjába kell befizetni vagy átutalni.

(5) A befolyt kompenzáció teljes összegét fapótlásra, fatelepítésre és ezek gondozására kell felhasználni.

**A fatelepítés szabályai**

**9.§** (1) Természetes személy, jogi személy vagy jogi személyiséggel nem rendelkező szervezet a közterületen történő faültetési szándékát - a pótlás kivételével - a 4. sz. melléklet szerinti formanyomtatványon jelenti be a jegyzőnek.

(2) Amennyiben a bejelentést tevő a telepítéstől számított három éves időtartamra vállalja a fa gondozását, a jegyző az ültetéshez határozattal hozzájárul, valamint kijelöli a telepítés helyét és idejét.

(3) Amennyiben a fa az ültetését követő egy éven belül kiszárad, a telepítést végző köteles azt eltávolítani és az ültetés helyén az eredeti állapotot helyreállítani. Pótlás ebben az esetben nem rendelhető el.

**Eljárási szabályok**

**10. §**

(1) Az e rendeletben szabályozott magánterületen lévő fás szárú növények védelme önkormányzati hatósági ügy és Üllés Nagyközségi Önkormányzat Képviselő-testületének (a továbbiakban: Képviselő-testület) hatáskörébe tartozik. A Képviselő-testület e hatáskörét a jegyzőre ruházza át.

(2) A jegyző elsőfokú döntése ellen a Képviselő-testülethez fellebbezés nyújtható be.

(3) A rendeletbe foglalt kötelezettségek megsértése tiltott, közösségellenes magatartásnak minősül és természetes személyek esetében 200.000,- Ft-ig, jogi személyek és jogi személyiséggel nem rendelkező szervezetek esetében 2.000.000,- Ft-ig terjedő közigazgatási bírsággal sújtható. Jelen rendeletben meghatározott eljárásokban az általános közigazgatási rendtartásról szóló 2016. évi CL. törvény, valamint az illetékekről szóló 1990. évi XCIII. törvény alapján kell eljárni.

**Záró rendelkezések**

**11. §** (1) Jelen rendelet a kihirdetését követő napon lép hatályba, rendelkezéseit a hatályba lépését követően indult eljárásokban kell alkalmazni.

(2) Hatályát veszti Üllés **Községi Képviselőtestület 11/2012.(V.17.) önkormányzati rendelete a fás szárú növények védelméről** azzal, hogy az érvényben lévő fakivágási engedélyek a bennük foglalt időpontig, vagy feltétel bekövetkeztéig változatlanul érvényesek.

Üllés, 2020. november 10.

Nagy Attila Gyula Dr. Borbás Zsuzsanna

polgármester  jegyző

Záradék:

A rendelet kihirdetve:

2020. november 11.

Dr. Borbás Zsuzsanna

jegyző

*1. számú melléklet a 17/2020. (XI.11.) önkormányzati rendelethez*

**ÜLLÉS NAGYKÖZSÉG TERÜLETÉN TELEPÍTÉSRE JAVASOLT FAFAJOK**

|  |  |
| --- | --- |
| Magyar név | Tudományos név |
| mezei juhar | Acer campestre, |
| korai juhar | Acer platanoides |
| tatárjuhar | Acer tataricum |
| törökmeggy, sajmeggy | Cerasus mahaleb |
| vadalma | Malus sylvestris |
| zelnice meggy  | Padus avium  |
| mandula | Prunus dulcis |
| vadkörte | Pyrus pyraster |
| őshonos berkenye-fajok | Sorbus sp. (Sorbus aria, Sorbus aucuparia, Sorbus torminalis, Sorbus domestica) |
| kislevelű hárs | Tilia cordata |
| nagylevelű hárs | Tilia platyphyllos |
| ezüsthárs | Tilia tomentosa, |
| hegyi szil | Ulmus glabra |
| vénic szil | Ulmus laevis |
| mezei szil | Ulmus minor |

*2. számú melléklet a 17/2020. (XI.11.) önkormányzati rendelethez*

**FAKIVÁGÁSI ENGEDÉLY KÉRELEM**

***(3.000.- Ft illetékbélyeg)***

Üllés Nagyközségi Önkormányzat Képviselő-testületének

…/2020. (XI…...) rendelete alapján

**Kérelmező** neve: ……………………………………………………………….

címe: ………………………………………………………………..

tel.: ……………………………. e-mail: …………………………..

A **kivágandó fa/fák és fás szárú növény (növények)** adatai:

|  |  |  |
| --- | --- | --- |
| **Faj** | **törzsátmérő cm-ben****(1 m magasságban mérve)** | **db** |
|  |  |  |
|  |  |  |
|  |  |  |
|  |  |  |

**A kivágandó fa (fák) és fás szárú növény (növények) helye:**

Üllés, ………………….……………………..utca ……. szám és ………………….. hrsz-ú ingatlan.

**A fa (fák) és fás szárú növény (növények) elhelyezkedése (vázlatrajz):**

|  |
| --- |
|  |

**A kivágás indoka:** ………………………………………………………………………………….………………………

………………………………………………………………………………….………………………

………………………………………………………………………………….………………………

………………………………………………………………………………….………………………

………………………………………………………………………………….………………………

**A kivágás kivitelezésének részletes leírása:**

………………………………………………………………………………….………………………

………………………………………………………………………………….………………………

………………………………………………………………………………….………………………

………………………………………………………………………………….………………………

………………………………………………………………………………….………………………

**A fapótlás tervezett módja:**

|  |
| --- |
| **Ültetni kívánt fák** |
| **faja** | **száma (db)** |
|  |  |
|  |  |
|  |  |
|  |  |
|  |  |
|  |  |

**A fapótlás pontos helye:**

Üllés, …….. …………………….……..utca ……. szám és ………………….. hrsz-ú ingatlan.

**Melléklet:**

**□** az ingatlan helyszínrajza, amelyen be kell jelölni (sorszámozni) a kivágandó és a megmaradó fák helyét

**□** kertészeti szakvélemény

**□** kertészeti terv

**□** több tulajdonos esetén valamennyi tulajdonos hozzájárulása

**□** kivágandó fákról készített fényképfelvétel

Üllés, 20……. év ………………………….. hó …………… nap

 ***……………………………………………***

 ***kérelmező aláírása***

*3. számú melléklet a 17/2020. (XI.11.) önkormányzati rendelethez*

**KÉRELEM FAKIVÁGÁS UTÓLAGOS BEJELENTÉSÉNEK TUDOMÁSULVÉTELÉHEZ**

***(3.000.- Ft illetékbélyeg)***

Üllés Nagyközségi Önkormányzat Képviselő-testületének

…./2020. (XI. …...) rendelete alapján

**Bejelentő** neve: ……………………………………………………………….

címe: ………………………………………………………………..

tel.: ……………………………. e-mail: …………………………..

A **kivágott fa/fák** adatai:

|  |  |  |
| --- | --- | --- |
| **Faj** | **törzsátmérő cm-ben****(1 m magasságban mérve)** | **db** |
|  |  |  |
|  |  |  |
|  |  |  |
|  |  |  |

**A kivágott fa/fák helye:**

Üllés,………………… ………………………..utca ……. szám és ………………….. hrsz-ú ingatlan.

**A fa/fák elhelyezkedése (vázlatrajz):**

|  |
| --- |
|  |

**A fakivágás indoka:** ………………………………………………………………………………….………………………

………………………………………………………………………………….………………………

………………………………………………………………………………….………………………

………………………………………………………………………………….………………………

………………………………………………………………………………….………………………

**A fapótlás tervezett módja:**

|  |
| --- |
| **Ültetni kívánt fák** |
| **faja** | **száma (db)** |
|  |  |
|  |  |
|  |  |
|  |  |
|  |  |
|  |  |

**A fapótlás pontos helye:**

Üllés, …………… ………………………..utca ……. szám és ………………….. hrsz-ú ingatlan.

**Melléklet:**

**□** kertészeti szakvélemény

**□** fényképfelvétel

Üllés,…………… 20……. év ………………………….. hó …………… nap

 ***……………………………………………***

 ***bejelentő aláírása***

*4. számú melléklet a 17/2020. (XI.11.) önkormányzati rendelethez*

**FAÜLTETÉSI SZÁNDÉK BEJELENTÉSE**

**(fapótlás kivételével)**

***(3.000.- Ft illetékbélyeg)***

Üllés Nagyközségi Önkormányzat Képviselő-testületének

…./2020. (XI. ….) rendelete alapján

**Alulírott** neve: ……………………………………………………………….

címe: ………………………………………………………………..

tel.: ……………………………. e-mail: …………………………..

bejelentem, hogy Üllés, ………………………. ……………………………………………….. utcán,

……………… hrsz-ú **közterületen** az alábbi fát/fákat kívánom elültetni:

|  |  |
| --- | --- |
| **Ültetni kívánt fák faja** | **Ültetni kívánt fák száma (db)** |
|  |  |
|  |  |
|  |  |

**Az ültetni kívánt fa/fák elhelyezkedése (vázlatrajz):**

|  |
| --- |
|  |

Nyilatkozom, hogy a telepítéstől számított egy éves időtartamra vállalom a fa/fák gondozását.

Tudomásul veszem, hogy amennyiben a fa az ültetését követő egy éven belül kiszárad, köteles vagyok azt eltávolítani és az ültetés helyén az eredeti állapotot helyreállítani.

Üllés, 20……. év ………………………….. hó …………… nap

 ***……………………………………………***

 ***kérelmező aláírása***

**Általános indokolás**

A környezet védelmének általános szabályairól szóló 1995. évi LIII. törvény 48. § (2) bekezdésében felhatalmazást ad a települési önkormányzat képviselő-testületének arra, hogy önkormányzati rendeletben más törvény hatálya alá nem tartozó egyes fás szárú növények védelme érdekében tulajdonjogot korlátozó előírásokat határozzon meg.

A fás szárú növények védelméről szóló 11/2012.(V. 17.) önkormányzati rendeletet Képviselő-testületünk a 2012. május 16-i ülésén alkotta meg.

A rendelet megalkotása óta eltelt időszak során szerzett tapasztalatok alapján a rendelet előírásainak módosítása vált szükségessé, és a jogalkotásról szóló törvény alapján az új előírásokat is magába foglaló rendelet megalkotása szükséges.

Az új rendelet megfelel a hatályos jogszabályoknak, eljárási rendelkezései egyértelműen megfogaltmazottak, amelyek a gyakorlati jogalkalmazást hivatottak biztosítani.

**Részletes indokolás**

1.§-2. §-hoz

A rendelet célját, hatályát tartalmazza, valamint az az alóli kivételeket, értelmező rendelkezéseket határozza meg.

.

3-4. §-okhoz

E szakaszok tartalmazzák a magánterületen álló fák kivágásának szabályait, a használó ezzel kapcsolatos kötelezettségeit. Meghatározásra kerülnek azok az esetek, amikor a fa kivágásához nem kell előzetesen engedélyt kérni, ez esetekben azonban bejelentési kötelezettség terheli a használót, amelynek elmulasztása esetén a fakivágás engedély nélküli fakivágásnak minősül.

A 4. § állapítja meg a fakivágási engedély iránti kérelem tartalmát, valamint a fakivágási engedély érvényességi idejét.

5. §-hoz

A közterületen álló fák kivágásának szabályait a fás szárú növények védelméről szóló 346/2008. (XII. 30.) Korm. rendelet tartalmazza, e szakasz csupán utal az alkalmazandó jogszabályra, továbbá meghatározza, hogy a közterületen kivágott fás szárú növény pótlására e rendelet szabályait kell alkalmazni.

6-7. §-okhoz

E szakaszok részletesen meghatározzák a pótlási kötelezettség tartalmát, idejét, módját: milyen fás szárú növénnyel végezhető a pótlás, mely személy köteles a pótlást teljesíteni és ezzel kapcsolatban milyen kötelezettségei vannak.

A pótlás mértékét differenciáltan és méltányosan szabályozza attól függően, hogy a fa kivágására milyen okból került sor.

Rendelkezést tartalmaz arra az esetre is, amikor a fa kivágása ugyan nem történik meg, azonban oly mértékű csonkolást végeznek, amely végső soron a fa kipusztuláshoz vezet. Rendelkezéseket tartalmaz a pótlás megtörténtének utánkövetésére, vagyis meghatározza, hogy a pótlás abban az esetben tekinthető teljesítettnek, ha az elültetett fa az ültetést követő második vegetációs időszak kezdetén is kihajt. Ez az eljáró hatóság számára ellenőrzési kötelezettséget ír elő.

8. §-hoz

A kompenzáció szabályai kiegészítő jellegűek. A kivágott fa pótlását helyettesítő pénzbeli megváltás csak kivételes lehetőség, elsősorban meghatározott számú facsemete elültetésével kell teljesíteni a pótlási kötelezettséget. A kompenzációt csak abban az esetben lehet megállapítani, ha a pótlási kötelezettség teljesítésére sem a fakivágással érintett ingatlanon, sem más ingatlanon nincs lehetőség, illetve, ha a magánterületen kivágott fák pótlására csak közterületen van lehetőség és a közterületre előírt pótlás teljesítése a kérelmező számára aránytalan nehézséget jelentene.

Meghatározásra kerül a pénzbeli megváltás összege megfizetésének módja és határideje.

9. §-hoz

Ritkán, de előfordul a település polgárai részéről az az igény, illetve szándék, hogy fát szeretnének a lakókörnyezetükben elültetni. Az ilyen fatelepítés engedély nélkül végezhető, mégis indokolt egyrészt a jegyző hozzájárulásához kötni az ilyen tevékenységet, másrészt kikötni, hogy a telepítés helyét a hozzáértő szakember jelölje ki. A jegyző akkor járulhat hozzá a fatelepítéshez, ha a fát elültető személy vállalja, hogy egy évig gondozni fogja a fát.

10. §-hoz

Meghatározza, hogy a fakivágás engedélyezése, a pótlás elrendelése, valamint a fatelepítéshez történő hozzájárulás és a telepítés helyének kijelölése során az Ákr. eljárási szabályait kell alkalmazni.

11. §-hoz

E szakasz hatályba léptető és a korábbi rendeletet hatályon kívül helyező rendelkezéseket tartalmaz.

Üllés, 2020. november 10.

 Dr. Borbás Zsuzsanna

 jegyző